Proposta għal deċiżjoni tal-Kunsill li tisabbilixxi l-pożizzjoni li trid tittieħed f'isem il-Komunità fi ħdan il-Kumitat għall- Għajnuna bl-Ikel fir-rigward ta' l-estenzjoni tal-Konvenzjoni għall-Għajnuna bl-Ikel, 1999 /* KUMM/2008/0303 finali */





[pic] | KUMMISSJONI TAL-KOMUNITAJIET EWROPEJ | Brussel 13.5.2008 KUMM(2008) 303 finali Proposta għal DEĊIŻJONI TAL-KUNSILL li tisabbilixxi l-pożizzjoni li trid tittieħed f'isem il-Komunità fi ħdan il-Kumitat għall- Għajnuna bl-Ikel fir-rigward ta' l-estenzjoni tal-Konvenzjoni għall-Għajnuna bl-Ikel, 1999 (preżentata mill-Kummissjoni) MEMORANDUM TA' SPJEGAZZJONI 1. KUNTEST TAL-PROPOSTA Il-Ftehim Internazzjonali dwar iċ-Ċereali, 1995 huwa magħmul minn żewġ partijiet: il-Konvenzjoni dwar l-Għajnuna bl-Ikel, 1999 u l-Konvenzjoni dwar il-Kummerċ taċ-Ċereali, 1995. Il-Konvenzjoni dwar l-Għajnuna bl-Ikel ta' l-1999 (KGĦI) ġiet konkluża mill-Komunità permezz tad-Deċiżjoni tal-Kunsill 2000/421/KE. Dik il-Konvenzjoni tibqa' fis-seħħ sat-30 ta' Ġunju 2008, wara li din id-data ġiet estiża b'deċiżjoni tal-Kumitat għall-Għajnuna bl-Ikel fis-96 sessjoni tiegħu ta' l-1 ta' Ġunju 2007. Il-Konvenzjoni dwar il-Kummerċ taċ-Ċereali ta' l-1995 (KKĊ) ġiet estiża sat-30 ta' Ġunju 2009 b'deċiżjoni tal-Kunsill tal-Kummerċ taċ-Ċereali fil-25 sessjoni tiegħu tal-11 ta' Ġunju 2007 sat-30 ta' Ġunju 2009. Fl-interess kemm tal-Kummissjoni kif ukoll ta' l-Istati Membri, jeħtieġ li jsiru xi tibdiliet speċifiċi fil-KGĦI attwali. Għaldaqstant, jeżisti qbil ġenerali li dawn it-tibdiliet għandhom jiġu diskussi fost il-membri, fl-ambitu tan-negozjati mill-ġdid tal-KGĦI li s'issa ġew sospiżi bil-ħsieb li jitqiesu r-riżultati li joħorġu min-negozjati fl-ambitu ta' l-Aġenda ta' Żvilupp ta' Doħa ta' l-Organizzazzjoni Dinjija tal-Kummerċ (l-ODK). Hu kemm hu mixtieq li r-riżultati tan-negozjati ta' Doħa jiġu inklużi minħabba l-ħafna żmien li laħaq għadda kif ukoll minħabba l-impossibbiltà li titbassar data għall-konklużjoni ta' dawn in-negozjati, il-Kummissjoni, f'isem il-Komunità Ewropea u l-Istati Membri tagħha, ser tinsisti mal-membri l-oħra tal-KGĦI fil-laqgħa li jmiss tal-Konvenzjoni f'Ġunju 2008 li ser issir f'Londra, fuq il-ħtieġa tat-tnedija tal-proċess ta' negozjar mill-ġdid mill-KGĦI. Hu għalhekk ikkunsidrat meħtieġ li l-Konvenzjoni dwar l-Għajnuna bl-Ikel terġa' tiġi estiża, din id-darba għal perjodu ta' sena. Din l-estenzjoni tippermetti żmien biżżejjed għall-proċess ta' negozjar mill-ġdid tal-KGĦI. Il-Kummissjoni taġixxi skond l-awtorizzazzjoni mogħtija lilha bid-Deċiżjoni tal-Kunsill tas-27 ta' Novembru 2003, biex tinnegozja f'isem il-Komunità Ewropea r-reviżjoni tal-Konvenzjoni dwar l-Għajnuna bl-Ikel ta' l-1999. - Dispożizzjonijiet eżistenti fil-qasam tal-proposta Id-Deċiżjoni tal-Kunsill 2000/421/KEId-Deċiżjoni tal-Kunsill 2006/906/KEId-Deċiżjoni tal-Kunsill 2007/317/KE - Konsistenza ma’ politiki u għanijiet oħrajn ta’ l-Unjoni Din id-deċiżjoni hija konformi mal-Konvenzjoni dwar il-Kummerċ taċ-Ċereali 1995, li tibqa' fis-seħħ sat-30 ta' Ġunju 2009. 2. KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT Fl-ambitu tal-Grupp ta' Ħidma "Għajnuna bl-Ikel" tal-Kunsill, li ltaqa' fil-15 ta' Frar 2008, l-Istati Membri esprimew qbil mal-pożizzjoni Komunitarja fir-rigward ta' l-estenzjoni tal-Konvenzjoni dwar l-Għajnuna bl-Ikel għal perjodu ta' sena, jiġifieri sat-30 ta' Ġunju 2009, li dwarha kellha tittieħed deċiżjoni fil-laqgħa tal-Konvenzjoni għall-Għajnuna bl-Ikel 1999 li jmissha ssir f'Londra fil-bidu ta' Ġunju 2008. - Rikors għall-pariri ta' l-esperti Ma kienx hemm bżonn ta’ kompetenza esterna. - Valutazzjoni ta’ l-Impatt Mhux applikabbli. 3. ELEMENTI ġURIDIċI TAL-PROPOSTA - Bażi ġuridika L-Artikolu 181 flimkien ma' l-Artikolu 300(2) tat-Trattat li jistabbilixxi l-KE. - Sussidjarjetà Il-proposta taqa’ taħt il-kompetenza maqsuma tal-Komunità. - Proporzjonalità Il-proposta tikkonforma mal-prinċipju ta’ proporzjonalità. - Għażla ta’ strument Strumenti proposti: Deċiżjoni tal-Kunsill Mezzi oħra ma jkunux xierqa għar-raġuni li ġejja: dan hu l-uniku mod li bih tista' tiġi adottata l-pożizzjoni tal-Komunità Ewropea li għandha tiġi espressa fi ħdan il-Kumitat għall-Għajnuna bl-Ikel. 4. IMPLIKAZZJONIJIET BAġITARJI L-estensjoni tal-Konvenzjoni tinvolvi t-titwil taż-żmien li matulu l-Komunità trid tikkontribwixxi għall-baġit amministrattiv tal-Ftehim Internazzjonali dwar iċ-Ċereali, li jkopri liż-żewġ konvenzjonijiet. Din il-kontribuzzjoni hi inkluża fil-baġit taħt il-partita 05 06 01 tal-baġit Komunitarju (Ftehimiet Agrikoli Internazzjonali). In-nefqa għal din il-proposta hija stmata għal EUR 0.440 miljun, imma din in-nefqa diġa kienet ġiet ikkunsidrata fil-mument ta' l-aħħar estenzjoni tal-Konvenzjoni dwar il-Kummerċ taċ-Ċereali, 1995. L-estensjoni tal-Konvenzjoni dwar l-Għajnuna bl-Ikel 1999 tfisser li l-impenji annwali biex il-Komunità Ewropea u l-Istati Membri tagħha jipprovdu l-għajnuna bl-ikel skond l-Artikolu III(e) tal-Konvenzjoni ser ikunu estiżi b'sena. Minħabba ż-żieda fil-prezzijiet ta' l-ikel u l-ispejjeż tat-trasport (dovuta għall-ispejjeż għoljin ta' l-enerġija), li għandha impatt fuq l-ispiża biex jiġu rrispettati l-impenji tal-Kummissjoni fl-ambitu tal-Konvenzjoni dwar l-Għajnuna bl-Ikel 1999, il-Kummissjoni tinsab għaddejja minn proċess ta' kwantifikar tal-ħtiġiet baġitarji u l-identifikar ta' modi kif timmobilizza riżorsi ulterjuri biex tindirizza kwalunkwe defiċit li jista' jinqala' fejn jidħlu dawn l-impenji. KONKLUżJONIJIET Il-Kummissjoni tipproponi li l-Kunsill jawtorizza lill-Kummissjoni tivvota f'isem il-Komunità Ewropea, f'konformità ma' l-Artikolu XXV(b) tal-Konvenzjoni dwar l-Għajnuna bl-Ikel 1999, favur estensjoni oħra ta' din il-Konvenzjoni, għal perjodu ta' sena, jiġifieri sat-30 ta' Ġunju 2009, billi l-Konvenzjoni dwar il-Kummerċ taċ-Ċereali 1995 tibqa' fis-seħħ sa dik id-data inkluża kif stipulat fl-Artikolu XXV(a) tal-Konvenzjoni dwar l-Għajnuna bl-Ikel 1999. Proposta għal DEĊIŻJONI TAL-KUNSILL li tisabbilixxi l-pożizzjoni li trid tittieħed f'isem il-Komunità fi ħdan il-Kumitat għall- Għajnuna bl-Ikel fir-rigward ta' l-estenzjoni tal-Konvenzjoni għall-Għajnuna bl-Ikel, 1999 IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 181 flimkien ma' l-Artikolu 300(2), it-tieni paragrafu tiegħu, Wara li kkunsidra l-proposta tal-Kummissjoni, Billi: (1) Il-Konvenzjoni dwar l-Għajnuna bl-Ikel 1999 (minn hawn 'il quddiem: il-"Konvenzjoni") kienet konkluża mill-Komunità permezz tad-Deċiżjoni tal-Kunsill 2000/421/KE[1] u estiża bid-deċiżjonijiet mittieħda mill-Kumitat għall-Għajnuna bl-Ikel f'Ġunju 2003, Ġunju 2005 u Ġunju 2007, li bis-saħħa tagħha kellha tibqa' fis-seħħ sat-30 ta' Ġunju 2008. (2) L-estensjoni ulterjuri ta' sena għall-Konvenzjoni hi fl-interess kemm tal-Komunità kif ukoll ta' l-Istati Membri tagħha. Skond l-Artikolu XXV(b) tal-Konvenzjoni, dik l-estensjoni hija subordinata għall-fatt li tibqa' fis-seħħ, għat-tul ta' l-istess perjodu, il-Konvenzjoni dwar il-Kummerċ taċ-Ċereali 1995. Il-Konvenzjoni dwar il-Kummerċ taċ-Ċereali 1995 tibqa' fis-seħħ sat-30 ta' Ġunju 2009. Il-Kummissjoni, li tirrapreżenta lill-Komunità fil-Kumitat għall-Għajnuna bl-Ikel, għandha għalhekk tiġi awtoriżżata b'Deċiżjoni tal-Kunsill li tivvota favur din l-estensjoni, IDDEĊIDIET KIF ĠEJ: Artikolu Uniku Il-pożizzjoni tal-Komunità Ewropea fi ħdan il-Kumitat għall-Għajnuna bl-Ikel għandha tkun vot favur l-estensjoni tal-Konvenzjoni dwar l-Għajnuna bl-Ikel 1999 għal perjodu ta' sena, minħabba li l-Konvenzjoni dwar il-Kummerċ taċ-Ċereali 1995 tibqa' fis-seħħ għal tul l-istess perjodu, jiġifieri sat-30 ta' Ġunju 2009. Il-pożizzjoni tal-Komunità Ewropea fi ħdan il-Kumitat għall-Għajnuna bl-Ikel għandha tkun li titlob biex jibdew in-negozjati mill-ġdid tal-Konvenzjoni dwar l-Għajnuna bl-Ikel 1999 mingħajr aktar dewmien. Il-KE tinsisti fuq il-ħtieġa li jingħata bidu b'urġenza għall-proċess ta' negozjar mill-ġdid fil-laqgħa li jmiss tal-KGĦI li ser issir f'Ġunju 2008 bil-għan li x-xogħol jitlesta sa l-aħħar ta' Ġunju 2009, data li tikkoinċidi mat-tmiem ta' l-estensjoni tal-Konvenzjoni dwar l-Għajnuna bl-Ikel 1999. Il-Kummissjoni hija b’dan awtorizzata li tesprimi din il-pożizzjoni fi ħdan il-Kumitat għall-Għajnuna bl-Ikel. Magħmul fi Brussell, Għall-Kunsill Il-President DIKJARAZZJONI FINANZJARJA LEĠIŻLATTIVA Qasam ta’ politika: Agrikoltura u Żvilupp Rurali Attività: Aspetti internazzjonali tal-qasam ta' politika dwar l-Iżvilupp Agrikolu u Rurali | TITOLU TA’ L-AZZJONI: ESTENSJONI TAL-KONVENZJONI DWAR L-GħAJNUNA BL-IKEL 1999 (IL-KONTRIBUZZJONI KOMUNITARJA LILL-KUNSILL INTERNAZZJONALI TAċ-ĊEREALI) | 1. LINJA TA' BAĠIT + INTESTATURA Intestatura 4 – L-UE bħala sieħba globali05 06 01: Ftehimiet agrikoli internazzjonali 2. ĊIFRI GLOBALI 2.1. Allokazzjoni totali għall-azzjoni: EUR 440 000 għall-estensjoni ta' sena 2.2. Perjodu ta' applikazzjoni: L-1.7.2008 sat-30.6.2009 (baġit 2009) 2.3. Kompatibbiltà mal-programmazzjoni finanzjarja u mal-perspettiva finanzjarja X Il-proposta hi kompatibbli mal-programmazzjoni finanzjarja eżistenti 2.5. Impatt finanzjarju fuq id-dħul X Il-proposta m'għandha l-ebda implikazzjonijiet finanzjarji (tinvolvi aspetti tekniċi dwar l-implimentazzjoni ta' miżura). 3. KARATTERISTIĊI TAL-BAĠIT Tip ta’ nfiq | Ġdid | Parteċipazzjoni ta' l-EFTA | Parteċipazzjoni ta’ pajjiżi kandidati | Intestatura fil-Perspettiva Finanzjarja | Spiża obbligatorja | Diff | LE | LE | LE | 4 L-UE bħala sieħba globali | 4. BAŻI ĠURIDIKA L-Artikolu 181 tat-Trattat flimkien ma’ l-Artikolu 300(2).Id-Deċiżjonijiet tal-Kunsill 96/88/EC tas-27.1.1996 (ĠU L 21 tas-27.1.1996), 2001/C 195/01 (ĠU C 195 of 11.7.2001) u 2000/421/KE (ĠU L 163 ta' l-4.7.2000). 5. DESKRIZZJONI U ĠUSTIFIKAZZJONIJIET 5.1. Ħtieġa ta’ intervent Komunitarju Minħabba l-importanza ekonomika tagħha, b'mod speċjali fis-settur agrikolu, il-KE trid tkun irrappreżentata fi ftehimiet agrikoli internazzjonali, li huma mezz importanti kif jiġu segwiti żviluppi globali u kif jiġu mħarsa l-interessi tal-Komunità rigward il-prodotti kkonċernati. Bis-saħħa tal-pagament tal-kontribuzzjonijiet ta' sħubija fl-UE, ikun possibbli li jintlaħqu l-miri tal-Kunsill Internazzjonali taċ-Ċereali (KIĊ). Il-KIĊ, li huwa responsabbli għall-amministrazzjoni tal-Ftehimiet marbuta mal-Konvenzjoni dwar il-Kummerċ taċ-Ċereali, 1995 u l-Konvenzjoni dwar l-Għajnuna bl-Ikel, 1999, jippromwovi l-għanijiet tal-Ftehimiet, inklużi l-kooperazzjoni internazzjonali, l-iskambju ta' tagħrif statistiku, il-previżjoni tat-tendenzi tas-suq, fost l-oħrajn, u għall-Konvenzjoni dwar l-Għajnuna bl-Ikel, il-garanzija li l-pajjiżi li qed jiżviluppaw jiġu żgurati l-ammont minimu ta' għajnuna bl-ikel mill-Unjoni Ewropea. Huwa għalhekk fl-interessi tal-KE li tkun parti minn dawn il-Ftehimiet. Il-kontributi tas-sħubjia huma ddeterminati fuq bażi annwali u hemm l-obbligu li jitħallsu sakemm il-KE tibqa' membru tal-Ftehimiet. Joħroġ ċar li, li kieku l-KE weħidha kellha tieħu l-istess azzjonijiet li tieħu l-KIĊ, l-ispiża totali ta' dawn l-azzjonijiet tkun ferm ogħla mis-somma ta' kontribuzzjonijiet tas-sħubija. 5.2. Azzjonijiet previsti u arranġamenti għal intervent finanzjarju Il-KE tħallas id-drittijiet tas-sħubija fuq bażi annwali lill-Kunsill Internazzjonali taċ-Ċereali. Id-drittijiet għandhom jitħallsu sakemm il-KE tibqa' firmatarja tal-Ftehimiet. Il-Kummissjoni Ewropea u l-Istati Membri jipparteċipaw bis-sħiħ fl-attivitajiet tal-KIĊ u jieħdu vantaġġ assolut mill-benefiċċji tas-sħubija. 6. IMPATT FINANZJARJU 6.1. Impatt finanzjarju totali Impenji (sa tliet ċifri deċimali): In-nefqa għal din il-proposta hija stmata għal €0.440 million (GBP 0.327 miljun), imma din in-nefqa diġa kienet ġiet ikkunsidrata fil-mument ta' l-aħħar estenzjoni tal-Konvenzjoni dwar il-Kummerċ taċ-Ċereali, 1995. Filwaqt li s-suġġett ta' din id-deċiżjoni hu li tiġi estiża l-Konvenzjoni dwar l-Għajnuna bl-Ikel 1999, għandu wkoll jitqies il-fatt li, minħabba ż-żieda fil-prezzijiet ta' l-ikel li dejjem jogħlew u minħabba ż-żieda fl-ispejjeż tat-trasport (dovuta għall-għoli fl-ispejjeż marbuta ma' l-enerġija), il-Kummissjoni tinsab għaddejja mill-proċess ta' kwantifikar tal-ħtiġiet baġitarji u l-identifikar ta' modi kif timmobilizza riżorsi ulterjuri biex tindirizza kwalunkwe defiċit li jista' jinqala' fejn jidħlu dawn l-impenji. 6.2. Kalkolu In-nefqa involuta fl-applikazzjoni taż-żewġ Konvenzjonijiet hija koperta bil-kontribuzzjonijiet annwali mill-membri kollha tal-Konvenzjoni taċ-Ċereali. Il-kontribuzzjoni ta' kull membru għal kull sena finanzjarja hija ffissata proporzjonalment bejn l-għadd ta' voti attribwiti lil dak il-membru u l-għadd totali ta' voti li għandhom il-membri. L-għadd ta' voti attribwiti lil kull membru huwa aġġustat fuq il-bażi tal-kompożizzjoni tal-KIĊ meta jiġi adottat il-baġit għas-sena finanzjarja kkonċernata. Hemm total ta’ 2,000 vot fil-Konvenzjoni, li minnhom l-Unjoni Ewropea kellha 399 għas-sena finanzjarja 2006/2007. L-istess ċifra hija pproġettata għas-sena finanzjarja 2008/09. L-ispiża stmata għal kull vot għall-perjodu ta' l-estenzjoni hi ta' €1 103 (399 vot x €1 103 għal kull vot = €440 000). 7. IMPATT FUQ IN-NEFQA MARBUTA MAL-PERSUNAL U L-AMMINISTRAZZJONI 7.1. Impatt fuq ir-riżorsi umani Tipi ta’ kariga | Persunal li għandu jkun assenjat għall-ġestjoni ta' l-azzjoni bl-użu tar-riżorsi eżistenti u/jew addizzjonali | Total | Deskrizzjoni tal-kompiti derivanti mill-azzjoni | Għadd ta' karigi permanenti | Għadd ta' karigi temporanji | Uffiċjali permanenti jew persunal temporanju | A B Ċ | 0.2 0.1 – | – – – | 0.2 0.1 – | Tħejjija għall-attendenza fil-laqgħat tal-KIĊ u s-segwitu tagħhom | Riżorsi umani oħra | – | – | – | Total | 0.3 | – | 0.3 | 7.2. Impatt finanzjarju globali tar-riżorsi umani Tip ta’ riżorsi umani | Ammont EUR | Metodu ta' kalkolu* | Uffiċjali Persunal temporanju | 35 400 | 0.3 x 118 000 | Riżorsi umani oħra | Total | 35 400 | * Il-ħtiġiet għar-riżorsi umani u amministrattivi huma koperti mill-allokazzjoni mogħtija lid-Direttorat Ġenerali ta’ tmexxija fil-qafas tal-proċedura ta’ allokazzjoni annwali. L-ammonti jirrappreżentaw in-nefqa totali għal tnax-il xahar. | 8. SEGWITU U VALUTAZZJONI 8.1. Arranġamenti għas-segwitu (sistemi ta' kontroll) Is-servizzi tal-Kummissjoni għandhom jipparteċipaw bis-sħiħ fil-Kumitati Amministrattivi u l-KIĊ; Dawn huma l-entitajiet responsabbli biex jiddeterminaw il-kontribuzzjonijiet baġitarji. Ir-rapport dwar dawn il-laqgħat u dwar id-deċiżjonijiet meħuda fihom għandu jiġi ppubblikat u jkun disponibbli liberament għall-membri. 8.2. Dettalji dwar il-valutazzjonijiet ippjanati u l-frekwenza tagħhom Minħabba n-natura speċifika ta' l-intervent propost (l-estensjoni tal-kontribuzzjoni Komunitarja lill-baġit amministrattiv tal-Ftehim Internazzjonali dwar iċ-Ċereali) u tas-somma relattivament żgħira involuta, ma jidhirx li valutazzjoni esterna hija ġġustifikata. Ir-relevanza u l-utilità tat-tkomplija fil-ħlas ta' kontribuzzjoni lill-baġit amministrattiv ta' dan il-Ftehim jiġu vvalutati perjodikament fuq livell intern permezz ta' involviment attiv tal-Kummissjoni fil-kumitati ta' ġestjoni u fil-Kunsill Internazzjonali taċ-Ċereali. 9. MIŻURI KONTRA L-FRODI L-eżekuzzjoni u l-kontroll tal-kontribuzzjonijiet tal-KE għandhom jiġu vverifikati f’konformità mar-regoli previsti bil-Ftehim tal-KIĊ. Il-modalitajiet speċifiċi ta’ awditjar u ta' kontroll huma stabbiliti fl-ambitu tal-bażi ġuridika ta' din l-organizzazzjoni internazzjonali. Il-kontijiet ta’ din l-organizzazzjoni huma ċċertifikati minn awditur estern indipendenti. Din iċ-ċertifikazzjoni għandha tintbagħat lill-entità kompetenti tal-KIĊ għall-approvazzjoni u l-pubblikazzjoni sussegwenti tagħha. [1] ĠU L 163, 4.7.2000, p. 37.